Mens flyafgange så småt er ved at blive aflyst, så flyver selskaberne endnu normalt til og fra Aalborg Lufthavn. Lufthavnsdirektør Søren Svendsen er i kontakt med Naviair, som endnu ikke er klar med en langsigtet prognose. - Vi følger bekymret med i situationen. Der er fly, som skal til Oslo og London i aften. Hvis luftrummet lukker, så kan det betyde noget for afgangene i morgen. De fly, som skal af sted i morgen, de ankommer nemlig allerede i aften, siger Søren Svendsen til TV2/Nord. Han opfordrer passagerer til at følge med i medierne, da der endnu er stor usikkerhed omkring eventuelle aflysninger. Ritzau citerer det norske nyhedsbureau NTB, at  både Norwegian og SAS har ansøgt om tilladelse til at flyve i områder med moderat askekoncentration. Begge selskaber flyver også fra Aalborg. Næste opdatering fra Naviair kommer klokken 14.
Mens askeskyen fra Island nærmer sig Nordjylland, så følger man bekymret med i Aalborg Lufthavn. Den kan påvirke afgangene i aften.